Държавен вестник, бр. 66, 2007 г., стр. 89

Б Р О Й  66
Д Ъ Р Ж А В Е Н   В Е С Т Н И К
С Т Р .  89
Реакционоспособните газове и газовите смеси трябва да се пълнят до такова наляга-
не, че ако се случи пълно разлагане на газа, работното налягане в съда да не бъде
превишено. Батериите от съдове не трябва да се пълнят над най-ниското работно
налягане на който и да е отделен цилиндричен съд в батерията.
4.1.6.7
Съдовете под налягане, включително техните затварящи устройства, трябва да отго-
варят на разпоредбите за проектирането, изработката, проверката и изпитването,
които са уточнени подробно в глава 6.2. Когато са предписани външни опаковки,
съдовете под налягане и откритите криогенни съдове трябва да са здраво застопорени
в тях. Освен когато това не е точно определено в опаковъчната инструкция, в една
външна опаковка могат да се поставят един или повече съдове, изпълняващи ролята
на вътрешни опаковки.
4.1.6.8
Вентилите трябва да са конструирани и изпълнени по такъв начин, че да им е присъ-
що да издържат на повреда, без да изпускат от съдържанието, или трябва да са защи-
тени срещу повреди, които биха причинили непреднамерено изпускане на съдържа-
нието на съда под налягане посредством един от следните начини (виж също табли-
цата в края на този раздел):
(a) Вентилите са поставени вътре в гърловината на съда под налягане и са защитени чрез
резбова пробка или капачка.
(b) Вентилите са предпазени от капачка. Капачките трябва да имат отвори за вентили-
ране с достатъчно голямо сечение за преминаване на газа в случай, че има пропускане
на вентила.
(c) Вентилите са предпазени  с кожух или защитно приспособление.
(d) Вентилите са обградени със защитна рамка.
(e) Съдовете под налягане се превозват в рамка (напр. цилиндрични съдове, свързани в
батерия, поставена в рамка); или
(f)
Съдовете под налягане се превозват в предпазни  кутии.
4.1.6.9
Съдовете под налягане за еднократно пълнене трябва:
(a) Да се превозват във външна опаковка, като например кашон (кутия, сандък) или
рамка, или на подложка и обвити с разтягащо се или свиващо се фолио.
(b) Да бъдат с воден обем, по-малък от 1,25 литра, когато са пълни със запалим или
токсичен газ.
(c) Да не се използват за токсични газове с LC50, по-малко или равно на 200 ml/m3; и
(d) Да не се възстановяват и поправят след  като са били използвани.
4.1.6.10
Презареждащите се съдове под налягане трябва да се преглеждат периодически съг-
ласно разпоредбите на 6.2.1.6 и в зависимост от случая съгласно указанията в опако-
въчна инструкция Р200 или Р203. Съдовете под налягане не трябва да се пълнят след
изтичане на срока за периодичния преглед, но може да се превозват след този срок
с цел извършване на преглед или бракуване, включително за спомагателни превозни
операции.
4.1.6.11
Ремонтите трябва да са в съответствие с изискванията за производството и изпитва-
нето на приложимите проектни и конструктивни стандарти и са разрешени само
съгласно това, което е указано в съответните стандарти за периодичните прегледи,
определени в глава 6.2. По съдовете под налягане с изключение на кожуха на затво-
рените криогенни съдове не може да се прави никакъв възстановителен ремонт на:
(a) Пукнатините по заваръчните шевове или на други заваръчни дефекти.
(b) Пукнатините по стените.
(c) Пропускане или дефекти в материала на стените, горната част или дъното.
4.1.6.12
Съдовете не трябва да се предлагат за пълнене:
(a) Когато са повредени до такава степен, че целостта на съда или неговото експлоата-
ционно оборудване са засегнати.
(b) Освен ако съдът и неговото експлоатационно оборудване не са били изпитани и не е
било установено, че са в добро работно състояние.
(c) Освен ако изискуемата маркировка за одобряването, изпитването и пълненето не е
ясно четлива.
4.1.6.13
Напълнените съдове не трябва да се предлагат за превоз:
(a) Когато пропускат.
(b) Когато са повредени до такава степен, че целостта на съда или на неговото експло-
атационно оборудване са засегнати.
(c) Освен ако съдът и неговото експлоатационно оборудване не са били проверени и не
е било установено, че са в добро работно състояние.
(d) Освен ако изискуемата маркировка за одобряването, повторното изпитване и пълне-
нето не е ясно видима.